b'\n_START_ARTICLE_\nPrapor\xc5\xa1\xc4\x8dak (Slovenska vojska)\n_START_PARAGRAPH_\nPrapor\xc5\xa1\xc4\x8dak je vi\xc5\xa1ji pod\xc4\x8dastni\xc5\xa1ki voja\xc5\xa1ki v uporabi v Slovenski vojski (SV). Prapor\xc5\xa1\xc4\x8dak je tako nadrejen vi\xc5\xa1jemu \xc5\xa1tabnemu vodniku in podrejen vi\xc5\xa1jemu prapor\xc5\xa1\xc4\x8daku._NEWLINE_V skladu z Natovim standardom STANAG 2116  spada \xc4\x8din v razred OR-8. _NEWLINE_Prapor\xc5\xa1\xc4\x8dak opravlja zahtevnej\xc5\xa1a dela in naloge v vseh treh kariernih stebrih in je prva dol\xc5\xbenost, kjer samostojno svetuje poveljniku ali \xc5\xa1tabnim \xc4\x8dastnikom na podro\xc4\x8dju taktike, urjenja, na\xc4\x8drtovanja in administrativnih zadev. Zadol\xc5\xbeen je za koordinacijo dela, usposabljanje in urjenje podrejenih vojakov in pod\xc4\x8dastnikov. Deluje kot predstavnik poveljnika ali poveljstva pri nadziranju nalog enote, ki jih je dolo\xc4\x8dil poveljnik enote ali sam. Je osnovni svetovalec in mentor vojakom in pod\xc4\x8dastnikom v enoti ali poveljstvu. Zagotavlja izvajanje predpisov, navodil in ukazov v enoti._NEWLINE_Tipi\xc4\x8dne dol\xc5\xbenosti so enotovni P\xc4\x8c ravni \xc4\x8dete, poveljnik UE, vi\xc5\xa1ji \xc5\xa1tabni P\xc4\x8c na brigadni ravni in vi\xc5\xa1je ter vi\xc5\xa1ji P\xc4\x8c specialist.\n_START_SECTION_\nOznaka\n_START_PARAGRAPH_\nOznaka \xc4\x8dina je sestavljena iz ene velike, pravokotne plo\xc5\xa1\xc4\x8dice, na kateri se nahaja lipov list, nanjo pa je pritrjena plo\xc5\xa1\xc4\x8dica v obliki \xc4\x8drke V.\n_START_SECTION_\nZakonodaja\n_START_PARAGRAPH_\nPrapor\xc5\xa1\xc4\x8dake imenuje minister za obrambo Republike Slovenije na predlog na\xc4\x8delnika General\xc5\xa1taba Slovenske vojske._NEWLINE_Voja\xc5\xa1ka oseba lahko napreduje v \xc4\x8din prapor\xc5\xa1\xc4\x8daka, \xc2\xbb\xc4\x8de je s \xc4\x8dinom vi\xc5\xa1jega \xc5\xa1tabnega vodnika razporejen na dol\xc5\xbenost, za katero se zahteva \xc4\x8din prapor\xc5\xa1\xc4\x8daka ter je to dol\xc5\xbenost opravljal najmanj dve leti s slu\xc5\xbebeno oceno \xc2\xbbodli\xc4\x8den\xc2\xab\xc2\xa0oziroma najmanj tri leta s slu\xc5\xbebeno oceno \xc2\xbbdober\xc2\xab\xc2\xab.'